Ansamblul istoric de trei clădiri intitulat generic Restaurantul Cina a revenit la viață. Cele patru niveluri și terasa sunt redeschise publicului timp de o săptămână, odată cu festivalul Romanian Design Week.
A douăsprezecea ediție a RDW, cel mai complex eveniment dedicat industriilor creativ-culturale din România, are loc în perioada 24 mai – 2 iunie, cu tema „Unlock the City”. Sunt prezentate proiecte de arhitectură, design interior, design grafic, ilustrație, design vestimentar și design de produs.
Cele trei clădiri care alcătuiesc ansamblul se învecinează cu Ateneul Român, Palatul Regal (Muzeul Național de Artă al României) și Biblioteca Centrală Universitară.